sagorsarker/bangla-wikipedia huggingface dataset:
নেপটিস মনসা

পেল হকিস্টিক সেলার(বৈজ্ঞানিক নাম: "Neptis manasa (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। এই প্রজাতি ভারতের বন্যপ্রাণ সংরক্ষণ আইন () অনুসারে তফ্‌সিল ১ এর তালিকার অন্তর্ভুক্ত।
পেল হকিস্টিক সেলার এর প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।
ভারতে প্রাপ্ত পেল হকিস্টিক সেলার এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রকৃতি উপাসনা

প্রকৃতি উপাসনা বা প্রকৃতিবাদ বা শারীরিক চিকিৎসা হলো বিভিন্ন ধরনের ধর্মীয়, আধ্যাত্মিক এবং ভক্তিমূলক অনুশীলন যা প্রকৃতি জুড়ে দৃশ্যমান প্রাকৃতিক ঘটনার পিছনে বিবেচিত প্রকৃতি আত্মার উপাসনাকে কেন্দ্র করে। প্রকৃতি দেবতা প্রকৃতি, স্থান, বায়োটোপ, জীবমণ্ডল, মহাকাশ ও মহাবিশ্বের দায়িত্বে থাকতে পারে। প্রকৃতি উপাসনা প্রায়শই আধুনিক ধর্মীয় বিশ্বাসের আদিম উৎস হিসেবে বিবেচিত,  এবং সর্বেশ্বরবাদ, সর্বজনীনতাবাদ, ঈশ্বরবাদ, বহু-ঈশ্বরবাদ, সর্বপ্রাণবাদ, তাওবাদ, টোট্যামবাদ, হিন্দুধর্ম, ওঝাবাদ, উইক্কা সহ কিছু আস্তিক্যবাদ ও  পৌত্তলিকতাবাদে পাওয়া যায়। প্রকৃতি উপাসনার বেশিরভাগ রূপের মধ্যে সাধারণ হলো ব্যক্তির সংযোগের উপর আধ্যাত্মিক গুরুত্ব এবং প্রাকৃতিক জগতের কিছু দিকের উপর প্রভাব এবং এর প্রতি শ্রদ্ধা। প্রকৃতির প্রতি তাদের প্রশংসার কারণে, এডমান্ড স্পেন্সার, অ্যান্টনি অ্যাশলে-কুপার এবং কার্ল লিনিয়াস এর কাজগুলিকে প্রকৃতি উপাসনা হিসাবে দেখা হত।
ইংরেজ ইতিহাসবিদ, রোনাল্ড হাটন, অন্তত ১৯৯৮ সাল থেকে বর্তমান অবধি প্রকৃতি উপাসনার প্রাচীনত্বের সমালোচনা করেছেন। তিনি যুক্তি দিয়েছেন যে প্রাচীন ভূমধ্যসাগরীয় দেবতারা কোন প্রকারের প্রকৃতির দেবতা ছিলেন না; বরং, তারা ছিল "সভ্যতা এবং মানবিক ক্রিয়াকলাপের দেবতা", এদিকে "পৃথিবী-মাতা দেবী" তাকে দেবতার বিপরীতে নিছক সাহিত্যিক ব্যক্তিত্ব হিসাবে চিহ্নিত করেছেন, কারণ তিনি বিশ্বাস করেন যে তাদের কোন অভাব নেইতাদের জন্য নিবেদিত মন্দির বা তাদের সেবা করার জন্য পুরোহিত। তিনি দৃঢ়ভাবে এই দৃষ্টিভঙ্গিকে প্রাচীন পৌত্তলিকদের থেকে ণেওপাগান্স ও ওইচ্চান্স যারা প্রকৃতি উপাসক বলে দাবি করেন তাদের বিশ্বাসের অপরিহার্য উপাদান হিসেবে পার্থক্য করে, যা তিনি বিশ্বাস করেন যে ইতিহাসের অন্য যেকোন থেকে ভিন্ন। নিউজিল্যান্ড উইকান, বেন হুইটমোর দ্বারা অভিযুক্ত করা সত্ত্বেও, প্রাচীন বিশ্বের দেবতা ও পৌত্তলিকদের সাথে "আত্মীয়তা ও সংযোগ বোধ করে যারা" পৌত্তলিকদের ভোটাধিকার বর্জন করেছেন, অধ্যাপক হাটন তার বই, Triumph of the Moon-এর দ্বিতীয় সংস্করণে কার্যত মৌখিকভাবে এই মতামতগুলিকে পুনরুদ্ধার করেছেন।
লেথে ইসনা

কমন ফরেস্টার(বৈজ্ঞানিক নাম: "Lethe isana (Kollar)") প্রজাতি এশিয়ায় প্রাপ্ত "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
প্রসারিত অবস্থায় কমন ফরেস্টার এর ডানার আকার ৫৫-৬০ মিলিমিটার দৈর্ঘ্যের হয়।
কমন ফরেস্টার এর প্রজাতিগুলো হলো:
ভারতে প্রাপ্ত কমন ফরেস্টার এর উপপ্রজাতি হল-
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালচে বাদামী বর্নের। স্ত্রী প্রকারে সামনের ডানায় কোস্টা থেকে ২ নং শিরা পর্যন্ত আড়াআড়ি ভাবে বিস্তৃত একটি চড়া ডিসকাল বন্ধনী বর্তমান।
ডানার নিম্নতল বাদামী থেকে কালচে বাদামী এবং বেসাল এবং ডিসকাল অংশে ইষদ বেগুনী আভাযুক্ত। উভয় ডানায় চক্ষুবিন্দুর সারি বিদ্যমান। সামনের ডানায় চক্ষুবিন্দু (eye spot) মোটামুটি ভাবে ৩টি এবং সরলরৌখিক অবস্থানরত এবং পিছনের ডানায় ৬টি চক্ষুবিন্দু বক্রাকারে সজ্জিত। সামনের ডানায় সেল (cell) এর মধ্যবর্তী অংশে পাশাপাশি দুটি কালচে বাদামী দাগ (bar) চোখে পড়ে। সেল পরবর্তী ডিসকাল অংশে একটি সাদা বন্ধনী আড়াআড়ি ভাবে লক্ষ্য করা যায়। পুরুষ প্রকারে উক্ত ডিসকাল বন্ধনী নিচের দিকে ক্রমশ সরু এবং অস্পষ্ট হয়ে ডিসকাল রেখায় পর্যবপ্সিত হয়েছে যা টর্নাসমুখী নেমে গিয়েছে এবং স্ত্রী প্রকারে তা কোস্টা থেকে সাবটার্মিনাল অংশ পর্যন্ত দীর্ঘায়ীত, চওড়া এবং সুস্পষ্ট।
পিছনের ডানায় সাব-বেসাল এবং ডিসকাল দুটি আঁকাবাঁকা কালচে খয়েরী রেখা কোস্টাল শিরা থেকে নিচের দিকে নেমে গেছে। বক্রাকারে সজ্জিত চক্ষুবিন্দু গুলির (ocille) মধ্যে শীর্ষস্থানীয় (apical) চক্ষুবিন্দু এবং ২ নং শিরামধ্যের চক্ষুবিন্দুটি বড় এবং সমান আকার বিশিষ্ট এবং স্পস্টতর। সর্বশেষ চক্ষুবিন্দুটি দ্বি-চক্ষুতারা (double puipiled) যুক্ত। সকল চক্ষুবিন্দুগুলি হলুদ এবং স্পস্ট অথবা ফ্যাকাশে সাদা বলয় দ্বারা পর্যায়ক্রমে আবৃত।
নিমফ্যালিডি পরিবারভুক্ত এই প্রজাতির উড়ান ধীরগতির এবং খানিক উড়েই পাতায়, ডালে অথবা বিশেষত রাস্তা এবং জঙ্গল পথের ধারে মাটিতে অবস্থান করে। এদের মাঝেমধ্যে গাছের পাতা এবং কান্ডের রস পান করতে এবং অতিপক্ক অথবা পচা ফলের উপর বসতে দেখা যায়। হিমালয় এর পার্বত্য অঞ্চলে ১৫০০-২৭০০ মিটার উচ্চতা পর্যন্ত এদের সক্রিয়তা লক্ষ্য করা যায় এপ্রিল থেকে অক্টোবর অবধি। সিমলার পাহাড়ে ৭০০০ ফুট পর্যন্ত ঘন বনাঞ্চলে এদের বিচরন চোখে পড়ে। এই প্রজাতির স্ত্রী প্রকারকে পুরুষ অপেক্ষা ভীষন কম দেখতে পাওয়া যায়।
খনিজ পদার্থের তালিকা

এটি খনিজ পদার্থের একটি তালিকা।
বিভিন্ন রাসায়নিক এবং ভৌত বৈশিষ্ট্য দ্বারা খনিজ পদার্থ আলাদা করা হয়। রাসায়নিক গঠন এবং স্ফটিক গঠনের পার্থক্য বিভিন্ন "প্রজাতির" খনিজের মধ্যে পার্থক্য তৈরি করে। একটি খনিজ প্রজাতির মধ্যে ভৌত বৈশিষ্ট্য বা সামান্য পরিমাণ অমেধ্যের ভিন্নতা থাকতে পারে যা খনিজ বিজ্ঞানী বা বৃহত্তর সমাজ দ্বারা খনিজ "বৈচিত্র্য" হিসাবে স্বীকৃত।
 
 এবং কোয়ার্টজ]]
সেলিম আকতার

রাজা সেলিম আখতার (পাঞ্জাবি, উর্দু : ) (৮ সেপ্টেম্বর ১৯৩০ - ২২ এপ্রিল ২০০৪) ছিলেন একজন সাবেক পাকিস্তানি ক্রিকেটার যিনি মুলতান এবং সারগোধার হয়ে খেলেছিলেন। তার ছেলে ওয়াসিম রাজা এবং রমিজ রাজা পাকিস্তান ক্রিকেট দলের হয়ে খেলতেন, মেঝ ছেলে জাইম রাজা প্রথম-শ্রেণীর ক্রিকেট খেলেছিলেন।
তিনি একজন অবসরপ্রাপ্ত সরকারি কর্মচারী এবং সাবেক ক্রিকেটার ছিলেন।
মারায়ন তং পাহাড়

মারায়ন তং বাংলাদেশের বান্দরবান জেলার আলীকদম থানায় অবস্থিত একটি পাহাড় ও পর্যটন আকর্ষণ স্থল। সমুদ্রপৃষ্ঠ থেকে পাহাড়টির উচ্চতা প্রায় ১৬৪০-১৬৬০ফুট। এটি মাতাই হিল,মেরাই তং জাদি, মারায়ং তং, মেরাইথং সহ বিভিন্ন নামে পরিচিত
মারায়ন তং পাহাড়টি বান্দরবানের আলীকদম থানার মিরিঞ্জা রেঞ্জে অবস্থিত একটি পাহাড়। এটির পূর্বপাশে রয়েছে চিম্বুক রেঞ্জ এবং মাঝখান দিয়ে বয়ে চলেছে মাতামুহুরী নদী। পাহাড়টি মূলত ক্যাম্পিং করার সাইট হিসেবে পর্যটকদের নিকট জনপ্রিয়। মিরিঞ্জা রেঞ্জের এই পাহাড়ে রয়েছে ত্রিপুরা, মারমা, মুরংসহ বেশ কয়েকটি আদিবাসীদের বাস। পাহাড়ের চূড়ায় উঠতে মোট ৫টি ট্রেইল রয়েছে। তন্মধ্যে সবচেয়ে খাড়া ট্রেইলটি ৭২ ডিগ্রি কোণে ভূমি থেকে চূড়ার দিকে উঠে গেছে। মারায়ন তং-এর সর্বোচ্চ চূড়ায় উঠতে গেলে প্রায় পাঁচ কিলোমিটার পাহড়ি পথ পাড়ি দিতে হয়। পাহাড়টির চূড়ায় রয়েছে একটি বৌদ্ধ মন্দির, যেখানে বুদ্ধের একটি মূর্তি রয়েছে।
মাইক মেনিয়ঁ

মাইক পেতেরসন মেনিয়ঁ (; জন্ম: ৩ জুলাই ১৯৯৫; মাইক মেনিয়ঁ নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালীয় ক্লাব এসি মিলান এবং ফ্রান্স জাতীয় দলের হয়ে গোলরক্ষক হিসেবে খেলেন।
২০১০ সালে, মেনিয়ঁ ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২০ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
মাইক পেতেরসন মেনিয়ঁ ১৯৯৫ সালের ৩রা জুলাই তারিখে ফ্রান্সের কায়েনে জন্মগ্রহণ করেছেন এবং সেখানেই তার শৈশব অতিবাহিত করেছেন।
মেনিয়ঁ ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১০ সালে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ৩৯ ম্যাচে অংশগ্রহণ করেছেন।
২০২০ সালের ৭ই অক্টোবর তারিখে, ২৫ বছর, ৩ মাস ও ৪ দিন বয়সে, ডান পায়ে ফুটবল খেলায় পারদর্শী মেনিয়ঁ ইউক্রেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক স্তিভ মঁদন্দার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ফ্রান্স ৭–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মেনিয়ঁ সর্বমোট ১ ম্যাচে অংশগ্রহণ করেছেন।
বেনোয়া কোস্তিল

বেনোয়া গি রবের্ত কোস্তিল (; জন্ম: ৩ জুলাই ১৯৮৭; বেনোয়া কোস্তিল নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ওসের এবং ফ্রান্স জাতীয় দলের হয়ে গোলরক্ষক হিসেবে খেলেন।
২০০৮ সালে, কোস্তিল ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। ফ্রান্সের বয়সভিত্তিক দলের হয়ে খেলার পর, তিনি ২০১৬ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
বেনোয়া গি রবের্ত কোস্তিল ১৯৮৭ সালের ৩রা জুলাই তারিখে ফ্রান্সের কঁয়ের জন্মগ্রহণ করেছেন এবং সেখানেই তার শৈশব অতিবাহিত করেছেন।
কোস্তিল ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৮ সালে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।
২০১৬ সালের ১৫ই নভেম্বর তারিখে, ২৯ বছর, ৪ মাস ও ১২ দিন বয়সে, ডান পায়ে ফুটবল খেলায় পারদর্শী কোস্তিল কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে কোস্তিল সর্বমোট ১ ম্যাচে অংশগ্রহণ করেছেন।
পূরবী মুখোপাধ্যায়

পূরবী মুখোপাধ্যায় (অন্যভাবে পূরবী মুখার্জি, ১৯৩৪ – ৪ ডিসেম্বর ২০১৭) ছিলেন একজন প্রথিতযশা ভারতীয় বাঙালি রবীন্দ্রসঙ্গীত শিল্পী। তিনি ছিলেন পশ্চিমবঙ্গের বাসিন্দা। তিনি রবীন্দ্রসঙ্গীত ছাড়াও অন্যান্য সঙ্গীতকারের লেখা গান গেয়েছেন।
তাঁর সঙ্গীত-গুরু ছিলেন শান্তিনিকেতনের কিংবদন্তি শিল্পী দেবব্রত বিশ্বাস। তিনি তাঁর গুরুর সঙ্গে কলকাতার বিভিন্ন অনুষ্ঠানে দ্বৈত সঙ্গীত পরিবেশন করে সুনাম কুড়িয়েছেন। তিনি পরবর্তীকালে বিশ্বভারতীর পরীক্ষক হিসেবেও দক্ষতার সঙ্গে কাজ করেন। তিনি আকাশবাণী ও দূরদর্শনে নিয়মিত সঙ্গীত পরিবেশন করেছেন। তিনি অসংখ্য গান গেয়েছেন। তাঁর বহু রেকর্ড (অ্যালবাম) শ্রোতাদের মুগ্ধ করে।
তিনি ২০১৭ সালের ৪ ডিসেম্বর ৮৩ বছর বয়সে নিজ বাড়িতে শেষ নিঃশ্বাস ত্যাগ করেন। তিনি একজন কন্যা সন্তান রেখে গেছেন।
আজমতুল্লাহ ওমরজাই

আজমতুল্লাহ ওমরজাই (; জন্ম ২৪ মার্চ ২০০০) একজন আফগান ক্রিকেটার। ২০২১ সালের জানুয়ারিতে আফগানিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে।
১০ আগস্ট ২০১৭ -এ গাজী আমানউল্লাহ খান আঞ্চলিক একদিনের টুর্নামেন্টে মিস আইনক অঞ্চলের হয়ে তার লিস্ট এ অভিষেক ঘটে। ২৫ মার্চ ২০১৮ -এ অনুষ্ঠিত ২০১৮ আহমদ শাহ আবদালি ৪-দিনের টুর্নামেন্টে স্পিন ঘর অঞ্চলের হয়ে প্রথম-শ্রেণীর ক্রিকেট আত্মপ্রকাশ করেন।
২০১৭ সালের ডিসেম্বরে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে রাখা হয়েছিল। ২০১৮ সালের ডিসেম্বরে, ওমরজাইকে ২০১৮ এসিসি ইমার্জিং টিমস এশিয়া কাপের জন্য আফগানিস্তানের অনূর্ধ্ব-২৩ দলে সুযোগ দেওয়া হয়েছিল। ২০১৯ সালের নভেম্বর, তাকে বাংলাদেশে অনুষ্ঠিত ২০১৯ এসিসি ইমার্জিং টিমস এশিয়া কাপের জন্য আফগানিস্তানের দলে খেলার আবার সুযোগ পেয়েছিলেন। ২০২০ সালের ফেব্রুয়ারিতে, আয়ারল্যান্ডের বিপক্ষে আফগানিস্তানের আন্তর্জাতিক টি-টোয়েন্টি (T20I) স্কোয়াডে তাকে মনোনীত করা হয়েছিল। ২০২১ সালের জানুয়ারিতে, আয়ারল্যান্ড সিরিজে আফগানিস্তানের একদিনের আন্তর্জাতিক (ওডিআই) দলে ডাক পেয়েছিলেন। আয়ারল্যান্ডের বিপক্ষে ২১ জানুয়ারী ২০২১ সালে আফগানিস্তানের হয়ে ওমরজাই ওডিআই সংস্করণে অভিষেক করেন।
জেরাল্ড আর. ফোর্ড শ্রেণির বিমানবাহী রণতরী

"জেরাল্ড আর. ফোর্ড" শ্রেণি বর্তমানে মার্কিন যুক্তরাষ্ট্রের নৌবাহিনীর জন্য নির্মিত পারমাণবিক শক্তি চালিত বিমানবাহী রণতরীগুলির একটি শ্রেণি। পরিকল্পিত মোট দশটি জাহাজ সহ শ্রেণিটি নৌবাহিনীর বর্তমান বিমানবাহী রণতরীগুলিকে এক এক করে প্রতিস্থাপন করবে, নেতৃত্ব প্রদানকারী জাহাজ জেরাল্ড আর. ফোর্ড "এন্টারপ্রাইজ"কে (সিভিএন-৬৫) প্রতিস্থাপন করে এবং শেষ পর্যন্ত বিদ্যমান "নিমৎজ"-শ্রেণির বিমানবাহী রণতরীগুলির স্থান গ্রহণ করবে। নতুন জাহাজগুলির নিমিৎজ-শ্রেণির মতো একটি জাহাজের কাঠাম রয়েছে, তবে সিভিএন (এক্স)/সিভিএন-২১ কর্মসূচির সঙ্গে বিকাশিত প্রযুক্তিগুলি প্রবর্তন করা হবে, যেমন বৈদ্যুতিন চৌম্বকীয় বিমান উৎক্ষেপণ ব্যবস্থা (ইএমএলএস), সেইসঙ্গে নকশার অন্যান্য বৈশিষ্ট্যের উদ্দেশ্য হল নৌযান সহ ছোট দলের সঙ্গে কর্মদক্ষতা উন্নত করা ও পরিচালনা খরচ কমানো। এই বিমানবাহী রণতরী শ্রেণির নামকরণ সাবেক মার্কিন রাষ্ট্রপতি জেরাল্ড আর ফোর্ডের নামে করা হয়। শ্রেণির প্রথম জাহাজ সিভিএন-৭৮ ২০০৮ সালে সংগ্রহ করা হয়েছিল এবং ২০১৭ সালের ২২শে জুলাই কমিশনিং করা হয়েছিল। শ্রেণিরর দ্বিতীয় জাহাজ "জন এফ. কেনেডি" (সিভিএন-৭৯) ২০২৪ সালে পরিষেবাতে কমিশনিং হবে বলে আশা করা হচ্ছে।
এই শ্রেণীর দশটি জাহাজ থাকবে বলে আশা করা হচ্ছে। আজ অবধি, পাঁচটি ঘোষণা করা হয়েছে:
মোহনানন্দ ব্রহ্মচারী

মোহনানন্দ ব্রহ্মচারী (১৭ ডিসেম্বর ১৯০৪ - ২৯ আগস্ট ১৯৯৯) ছিলেন একজন ভারতীয় বাঙালি ধর্মগুরু ও যোগী পুরুষ, যিনি তিনি রাম নিবাস ব্রহ্মচর্য আশ্রমের দ্বিতীয় মোহন্ত বা প্রধান ছিলেন।
মোহনানন্দ ব্রহ্মচারীর পূর্বাশ্রমের নাম ছিল মনোমোহন বন্দ্যোপাধ্যায়। তার জন্ম ১৯০৪ খ্রিস্টাব্দের ১৭ ডিসেম্বর শনিবার পিতার কর্মস্থল তৎকালীন অবিভক্ত মেদিনীপুর জেলার কর্ণগড়ে এক ধার্মিক পরিবারে। পিতা হেমচন্দ্র বন্দ্যোপাধ্যায় ছিলেন ম্যাজিস্ট্রেট। মাতা বিনয়নী দেবী। পৈতৃক নিবাস ছিল অবিভক্ত বাংলার নদীয়া জেলার শিবনিবাসে। ধর্মপ্রাণ ব্রাহ্মণ দম্পতি দেওঘর আশ্রমের শ্রীশ্রীবালানন্দ ব্রহ্মচারীর শিষ্য ছিলেন। মনোমোহনের জন্মের সময়  গুরু শ্রী বালানন্দ ব্রহ্মচারী স্বয়ং উপস্থিত ছিলেন। তবে গুরু-শিষ্যের প্রথম সাক্ষাৎ হয়েছিল শিষ্যের জন্মের দেড় বছর পরে দেওঘর আশ্রমে যখন তার মাতাপিতা গুরুমহারাজের দর্শনে যান। শৈশব হতেই তার মধ্যেই ব্যাখ্যাতীত ঐশ্বরিক ভাব ছিল। সমবয়সীরা যখন স্বভাবসিদ্ধ ভাবে খেলা ও মজার মধ্যে লিপ্ত থাকত, মনোমোহন কিন্তু পড়াশোনা বা রবীন্দ্র সংগীতে মগ্ন থাকতেন। সঙ্গীতানুরাগী ও সঙ্গীতজ্ঞ ছিলেন মনোমোহন। পিতার বদলির চাকরির সূত্রে তিনি বাল্যকালে মজঃফরপুর, ভাগলপুর, পুরুলিয়া, ধানবাদ সহ বিভিন্ন জায়গায় থকেছেন। ধানবাদ ইংলিশ হাই স্কুল থেকে এন্ট্রান্স পাশ করে ১৯২০ খ্রিস্টাব্দে কলকাতার স্কটিশ চার্চ কলেজে ভরতি হন। পরের বছর তিনি তিনি সেন্ট জেভিয়ার্স কলেজে বিজ্ঞান বিভাগে ছাত্র হিসাবে যোগ দেন। থাকতেন ওগিলভি হোস্টেলে।  এই সময়ে তিনি স্বামী বিবেকানন্দ এবং শ্রী অরবিন্দের মতো বিভিন্ন ধর্মীয় ব্যক্তিত্বের জীবন ও চিন্তা অধ্যয়নের পাশাপাশি তপস্যার অনুশীলন শুরু করেন। পরে সহসাই ১৯২১ খ্রিস্টাব্দের ৯ সেপ্টেম্বর সতেরো বৎসর বয়সে দেওঘরে শ্রীশ্রীবালানন্দ মহারাজের কাছে চলে যান। সমস্ত পার্থিব বাসনা ত্যাগ করে "নৈষ্টিক ব্রহ্মচারী"  জীবনযাপনে মনস্থির করেন।
শ্রীশ্রীবালানন্দ ব্রহ্মচারী যুবক মনোমোহনের সংকল্প পুঙ্খানুপুঙ্খভাবে পরীক্ষা করেন এবং তার পিতামাতার সম্মতি নিয়ে অবশেষে একুশ দিন পর দুর্গা মহাষ্টমীর দিন তাকে সন্ন্যাস জীবনের দীক্ষা প্রদান করেন। মোহনানন্দ ব্রহ্মচারী নামে পরিচিত হয়ে দেশে এবং বিদেশে শ্রদ্ধেয় সাধুদের একজন হয়ে ওঠেন।
গুরু শ্রীশ্রী বালানন্দ ব্রহ্মচারী মোহনানন্দকে ঐশ্বরিক স্নেহে একাত্ম করে নিয়েছিলেন। ধীরে ধীরে দেবী মার (শ্রীশ্রী বালা ত্রিপুরা সুন্দরী মা বা বলেশ্বরী মার) সেবায়ত করা সহ আশ্রমের সমস্ত দায়িত্ব অর্পণ করতে থাকেন। ১৯৩৭ খ্রিস্টাব্দের ৯ জুন গুরু শ্রীবালানন্দ ব্রহ্মচারীর প্রয়াণের পর দেওঘর আশ্রমের প্রধানের দায়িত্বভার গ্রহণ করেন।
তিনি দেওঘর ছাড়াও বদ্রীনাথ ধাম, হৃষিকেশ, হরিদ্বার, বারাণসী, দুর্গাপুর, বাঁকুড়া, বহরমপুর, হাজারিবাগ প্রভৃতি স্থানে আশ্রম গড়ে তোলেন। দেশ-বিদেশে তার বহু ভক্ত শিষ্য আছে।
শ্রীশ্রীমোহনানন্দ ব্রহ্মচারী মহারাজ ১৯৯৯ খ্রিস্টাব্দের ২৯ আগস্ট মার্কিন যুক্তরাষ্ট্রের টেনেসির রিভার পার্ক হাসপাতালে হৃদরোগে আক্রান্ত হয়ে শেষ নিঃশ্বাস ত্যাগ করেন।
সেমরা আকসু

সেমরা আকসু বায়ান (জন্ম ৩১ মে ১৯৬২) একজন তুর্কি স্প্রিন্টার। তিনি ১৯৮৪ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
কেমাল হোরুলু

কেমাল হোরুলু (৯ মার্চ ১৯২৬ – ৬ নভেম্বর ১৯৯১) একজন তুর্কি স্প্রিন্টার ছিলেন। তিনি ১৯৪৮ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
জনাবাই

জনাবাই ছিলেন ভারতের হিন্দু ঐতিহ্যের একজন মারাঠি ধর্মীয় কবি, যিনি সম্ভবত ১৩ শতকের সপ্তম বা অষ্টম দশকে জন্মগ্রহণ করেছিলেন। ১৩৫০ সালে মারা যান।
জানাবাই ১২৫৮-১৩৫০ সালে মহারাষ্ট্রের গঙ্গাখেদে "রান্ড" এবং "করন্দ" নামে এক দম্পতির জন্মগ্রহণ করেন। বর্ণপ্রথার অধীনে দম্পতি মাতঙ্গদের অন্তর্ভুক্ত ছিল। মা মারা যাওয়ার পর তার বাবা তাকে পন্ধরপুরে নিয়ে যান। তার শৈশবকাল থেকেই, জনাবাই দামাশেতীর বাড়িতে দাসী হিসেবে কাজ করতেন, যিনি "পন্ধরপুরে" থাকতেন এবং যিনি বিশিষ্ট মারাঠি ধর্মীয় কবি নামদেবের পিতা ছিলেন। জনাবই সম্ভবত নামদেবের থেকে একটু বড় ছিলেন এবং বহু বছর ধরে তাঁর কাছে ছিলেন।
বিশেষ করে মারাঠি-ভাষী হিন্দুদের মধ্যে পন্ধরপুরের উচ্চ ধর্মীয় গুরুত্ব রয়েছে। জনবাইয়ের নিয়োগকর্তা, দামশেটি এবং তার স্ত্রী, "গোনাই", অত্যন্ত ধার্মিক ছিলেন। তার চারপাশের ধর্মীয় পরিবেশের প্রভাব এবং তার সহজাত প্রবণতার কারণে, জনাবাই সর্বদা ভগবান বিঠলের একজন প্রবল ভক্ত ছিলেন। তিনি একজন প্রতিভাবান কবিও ছিলেন। যদিও তার কোন প্রাতিষ্ঠানিক শিক্ষা ছিল না, তিনি "অভঙ্গ (অঙ্গ)" ফর্মের অনেক উচ্চ মানের ধর্মীয় শ্লোক রচনা করেছিলেন। তার কিছু রচনা নামদেবের সাথে সংরক্ষিত ছিল। প্রায় ৩০০টি অভঙ্গের রচয়িতা ঐতিহ্যগতভাবে "জনবাইকে" দায়ী করা হয়। যাইহোক, গবেষকরা বিশ্বাস করেন যে তাদের মধ্যে বেশ কয়েকটি প্রকৃতপক্ষে অন্য কিছু লেখকের রচনা ছিল।
জ্ঞানেশ্বর, নামদেব, একনাথ এবং তুকারামের সাথে, জনাবাই মারাঠি-ভাষী হিন্দুদের মনে একটি শ্রদ্ধেয় স্থান পেয়েছেন যারা বিশেষ করে মহারাষ্ট্রের "ওয়ারাকারি (वारकरी)" সম্প্রদায়ের অন্তর্ভুক্ত। সম্পূর্ণরূপে সাধু হিসাবে বিবেচিত ব্যক্তিদের "সান্ত (संत)" উপাধি প্রদানের ভারতে একটি ঐতিহ্য অনুসারে, জনবাই সহ উপরের সমস্ত ধর্মীয় ব্যক্তিত্বকে সাধারণত মহারাষ্ট্রে এই উপাধিটি দায়ী করা হয়। এইভাবে, জনাবাইকে নিয়মিতভাবে "সন্ত জানাবাই (সন্ত জনবাই)" বলা হয়।
বিএই সিস্টেমস

বিএই সিস্টেমস পিএলসি (বিএই) হল ইংল্যান্ডের লন্ডনে অবস্থিত একটি ব্রিটিশ বহুজাতিক অস্ত্র, নিরাপত্তা ও মহাকাশ সংস্থা। এটি ইউরোপের বৃহত্তম প্রতিরক্ষা ঠিকাদার, এবং প্রযোজ্য ২০২১ রাজস্বের উপর ভিত্তি করে বিশ্বের সপ্তম-বৃহৎ স্থান অর্জন করেছে। এটি ২০১৭ সালের হিসাবে ব্রিটেনের বৃহত্তম প্রস্তুতকারক। সংস্থাটির বৃহত্তম কার্যক্রম যুক্তরাজ্য ও মার্কিন যুক্তরাষ্ট্রে রয়েছে, যেখানে বিএই সিস্টেমসের সহযোগী সংস্থা বিএই সিস্টেমস ইনক. হল মার্কিন প্রতিরক্ষা বিভাগের ছয়টি বৃহত্তম সরবরাহকারীদের মধ্যে একটি। অন্যান্য প্রধান বাজারের মধ্যে অস্ট্রেলিয়া, কানাডা, ভারত, সৌদি আরব, তুরস্ক, কাতার, ওমান ও সুইডেন রয়েছে, যেখানে সৌদি আরব নিয়মিতভাবে রাজস্বের শীর্ষ তিনটি উৎসের মধ্যে রয়েছে। বিমান, যুদ্ধাস্ত্র ও নৌ ব্যবস্থা প্রস্তুতকারক ব্রিটিশ অ্যারোস্পেস ১৯৯৯ সালের ৩০শে নভেম্বর জেনারেল ইলেকট্রিক কোম্পানি পিএলসি-এর (জিইসি) প্রতিরক্ষা ইলেকট্রনিক্স ও নৌ জাহাজ নির্মাণের সহায়ক প্রতিষ্ঠান মার্কনি ইলেকট্রনিক সিস্টেমস-এর (এমইএস) সঙ্গে £৭.৭ বিলিয়নে ক্রয় ও একীভূতকরণের মাধ্যমে কোম্পানিটি গঠিত হয়েছিল।
বিএই বিভিন্ন বিমান, জাহাজ নির্মাণ, সাঁজোয়া যান, অস্ত্র ও প্রতিরক্ষা ইলেকট্রনিক্স কোম্পানির উত্তরসূরি। এর মধ্যে রেডিওর উন্নয়ন ও ব্যবহারে নিবেদিত প্রথম বাণিজ্যিক কোম্পানি দ্য মার্কনি; বিশ্বের প্রথম বিমান সংস্থাগুলির মধ্যে একটি এ.ভি. রো অ্যান্ড কোম্পানি; বিশ্বের প্রথম বাণিজ্যিক জেট বিমান কমেটের নির্মাতা ডি হ্যাভিল্যান্ড; বিশ্বের প্রথম ভিটিওএল আক্রমণকারী বিমান হ্যারিয়ারের নির্মাতা হকার সিডেলি; কনকর্ড সুপারসনিক পরিবহনের সহ-নির্মাতা ব্রিটিশ এয়ারক্রাফ্ট কর্পোরেশন; স্পিটফায়ার প্রস্তুতকারক সুপারমেরিন; রাজকীয় নৌবাহিনীর প্রথম ডেস্ট্রয়ারের নির্মাতা ইয়ারো শিপবিল্ডার্স; বিশ্বের প্রথম ব্যাটলক্রুজার নির্মাতা ফেয়ারফিল্ড শিপবিল্ডিং অ্যান্ড ইঞ্জিনিয়ারিং কোম্পানি; ও রাজকীয় নৌবাহিনীর প্রথম সাবমেরিনের নির্মাতা ভিকার্স শিপবিল্ডিং অ্যান্ড ইঞ্জিনিয়ারিং রয়েছে।
বিএই ১৯৯৯ সালে গঠনের পর থেকে বেশ কয়েকটি অধিগ্রহণ করেছে, বিশেষ করে মার্কিন যুক্তরাষ্ট্রের ইউনাইটেড ডিফেন্স ও আর্মার হোল্ডিংস, এবং এয়ারবাস, অ্যাস্ট্রিয়াম, এএমএস ও অ্যাটলাস ইলেকট্রনিকের শেয়ার বিক্রি করেছে। এটি লকহিড মার্টিন এফ-৩৫ লাইটনিং ২, ইউরোফাইটার টাইফুন, অ্যাসটিউট-শ্রেণির ডুবোজাহাজ ও "কুইন এলিজাবেথ"-শ্রেণির বিমানবাহী রণতরী সহ বেশ কয়েকটি বড় প্রতিরক্ষা প্রকল্পের সাথে জড়িত। বিএই সিস্টেমস লন্ডন স্টক এক্সচেঞ্জের এফটিএসই ১০০ সূচকে তালিকাভুক্ত।
সামারিন্দা

সামারিন্দা ইন্দোনেশিয়ার বোর্নিও দ্বীপের পূর্ব কালিমান্তান প্রদেশের রাজধানী নগরী। এটি মাহাকাম নদীর তীরে ৭১৮ বর্গকিলোমিটার এলাকা জুড়ে দাঁড়িয়ে আছে। মানব উন্নয়ন সূচক অনুযায়ী সামারিন্দা পূর্ব কালিমান্তানের সেরা নগরী। এটি সমগ্র বোর্নিও দ্বীপের সবচেয়ে জনবহুল নগরী। ২০২০ সালের জনগণনা অনুযায়ী এর জনসংখ্যা ছিল ৮ লক্ষ ২৭ হাজারের কিছু বেশি।
সামারিন্দা পূর্ব কালিমান্তানের বৃহত্তম রপ্তানিকারক ও পঞ্চম বৃহত্তম আমদানিকারক। পূর্ব কালিমান্তানের ব্যাংকগুলির প্রধান কার্যালয়ের সিংহভাগই এই শহরে অবস্থিত।
২০২১ সালে সামারিন্দা পোতাশ্রয় পূর্ব বোর্নিও বা পূর্ব কালিমান্তানের ব্যস্ততম যাত্রী বন্দরে পরিণত হয়। সামারিন্দার মালবাহী বাক্স বা কন্টেইনার বন্দরটি পূর্ব কালিমান্তানের ব্যস্ততম; এটি ২০১৯ সালে ২ লক্ষ ৭১ হাজার কুড়ি-ফুট সমতুল্য এককের মালামাল নিয়ন্ত্রণ করে।
সামারিন্দার বিখ্যাত ঐতিহ্যবাহী পদটি হল "আম্পলাং"। এছাড়া এটির "সারুং সামারিন্দা" নামক পোশাকটি বিশেষ খ্যাত। ২০২১ সাল নাগাদ নগরীটিতে নদীর দুই তীর সংযোগকারী তিনটি সেতু ছিল। এগুলি হল মাহাকাম ১নং, ২নং ও ৩নং সেতু। নগরকেন্দ্রটি যে তীরে অবস্থিত, তার বিপরীত তীরটিকে সামারিন্দা সেবারাং নামে ডাকা হয়।
আবদুল আউয়াল

আবদুল আউয়াল হলেন ১৯৫২ সালের বাংলা ভাষা আন্দোলনে নিহতদের মধ্যে অন্যতম। যদিও তাকে রাষ্ট্রীয়ভাবে ভাষা শহীদ হিসেবে স্বীকৃতি দেওয়া হয়নি। বাংলা একাডেমি চরিতাভিধান মতে, তিনি ১৯২৬ সালে জন্মগ্রহণ করেন।
আউয়াল পেশায় ছিলেন একজন রিকশাচালক। তার বাড়ি ছিল ঢাকার ১৯ হাফিজুল্লাহ রোডে। পিতার নাম মোহাম্মদ হাশেম। ১৯৫২ সালের ২১শে ফেব্রুয়ারী যখন মাতৃভাষা বাংলার দাবিতে মিছিল শুরু হয় এবং সেখানে মিছিল ছত্রভঙ্গ করতে গুলিবর্ষণ করে৷ এর প্রতিবাদে পরদিন ২২ ফেব্রুয়ারি পুনরায় মিছিল শুরু হয় ও সেখানে পুলিশ গুলিবর্ষণের পাশাপাশি আন্দোলনরতদের ওপর ট্রাক তুলে দেয় এবং আউয়াল পুলিশের গাড়ির চাপায় সেদিনই নিহত হন।
আজিম উদ্দিন মুনশী

আজিম উদ্দিন মুনশী উনিশ শতকের একজন বাঙালি প্রহসন-রচয়িতা। তিনি পশ্চিমবঙ্গের বর্ধমান জেলার খড়িতে জন্মগ্রহণ করেন। তৎকালীন সংস্কৃত প্রধান সাধু বাংলার পরিবর্তে তিনি সহজ কথ্যভাষায় গ্রন্থ রচনা করেন। তার রচিত উল্লেখযোগ্য প্রহসনের মধ্যে রয়েছে জামাল নামা (১৮৫৯), কি মজার কলের গাড়ি (১৮৬৩), কড়ির মাথায় বুড়োর বিয়ে (১৮৬৮)।উল্লেখ্য, তার জন্ম ও মৃত্যু তারিখ অজানা।
অতুলচন্দ্র দত্ত

অতুলচন্দ্র দত্ত একজন বাঙালি সাহিত্যিক ও উকিল।
অতুলচন্দ্র দত্ত ১৮৭৫ সালের ১২এপ্রিল চট্টগ্রাম জেলার বোয়ালখালী উপজেলার খরণদ্বীপে জন্মগ্রহণ করেন। তিনি পটিয়া হাই স্কুল থেকে এন্ট্রান্স ও চট্টগ্রাম কলেজ থেকে উচ্চমাধ্যমিকে উত্তীর্ণ হন। পরবর্তীতে, তিনি আইন পাশ করে চট্টগ্রাম জেলা জর্জ কোর্টে দীর্ঘ ৬০বছর ওকালিত করেন। বিভিন্ন সংবাদ ও পত্রিকায় তার অসংখ্য প্রবন্ধ প্রকাশিত হয়েছে। তার রচিত উল্লেখযোগ্য গ্রন্থাবলি হলো: গৃহসুখ, গৃহশিক্ষা, চাইল্ড ন্যাচার (Child Nature)। তিনি একজন নীতিবাদি সাহিত্যিক হিসেবেও পরিচিত। ১৯৬৫ সালের ২ এপ্রিল তিনি মৃত্যুবরণ করেন।
জীবনানন্দ দাশ পুরস্কার

জীবনানন্দ দাশ পুরস্কার ভারতীয় ভাষা থেকে ইংরেজিতে কবিতা অনুবাদের অসামান্য কাজের জন্য একটি সাহিত্য পুরস্কার। বাঙালি কবি জীবনানন্দ দাশ এর স্মরণে এই পুরস্কারটি চালু করা হয়েছে। এটি অ্যান্টনিম ম্যাগাজিন এবং ভাষা সংসদ-এর সহযোগিতায় কলকাতা কবিতার সঙ্গম দ্বারা ভূষিত হয়েছে।
ভারতীয় ভাষা থেকে ইংরেজিতে অনূদিত কবিতার জন্য জীবনানন্দ দাশ পুরস্কার বিজয়ীদের নিচে দেওয়া হল :-
সমীর তাঁতী

সমীর তাঁতী (জন্ম ৬ ফেব্রুয়ারি ১৯৫৫) ভারতের একজন অসমীয়া ভাষার কবি। তিনি ২০১২ সালের আসাম উপত্যকা সাহিত্য পুরস্কার বিজয়ী।
সমীর তাঁতি ভারতের আসাম-এর কারবি আংলং জেলা-এর মিকিরচাং চা বাগানের বেহোরায় ১৯৫৫ সালের ৬ ফেব্রুয়ারি জন্মগ্রহণ করেন। তিনি বিহোরা মিকিরচাং পি তে অধ্যয়ন করেন গোলাঘাট প্রাথমিক বিদ্যালয়, হাফলং সরকারি কলেজ থেকে উচ্চ মাধ্যমিক, দেরগাঁও কলেজ থেকে ইংরেজি সাহিত্যে স্নাতক এবং গৌহাটি বিশ্ববিদ্যালয় থেকে ১৯৮৩ সালে ইংরেজিতে স্নাতকোত্তর ডিগ্রি। গুয়াহাটির একটি ইংরেজি দৈনিক পত্রিকায় অনুবাদক হিসেবে কাজ করার আগে সরাইঘাট কলেজের ফ্যাকাল্টি সদস্য এবং তারপর আসাম সরকারের পর্যটন বিভাগে ট্যুরিস্ট ইনফরমেশন অফিসার হিসেবে।
সমীর তাঁতি চৌদ্দটি কবিতার বই, চারটি সমালোচনামূলক প্রবন্ধ এবং আফ্রিকান ও জাপানি বইয়ের দুটি অনুবাদ লিখেছেন। তিনি দুটি ছোট গল্প সংকলনও সম্পাদনা করেছেন। তার কাজের মাধ্যমে তিনি সমাজের বিভিন্ন শ্রেণীর মধ্যে ক্রমবর্ধমান বৈষম্য দূর করার চেষ্টা করেন। ভারতীয় কবিতা উৎসব (১৯৮৭), এশিয়ান পোয়েট্রি ফেস্টিভ্যাল (১৯৮৮) এবং ওয়ার্ল্ড পোয়েট্রি ফেস্টিভ্যাল (১৯৮৯) এর মতো বিভিন্ন আন্তর্জাতিক ফোরামে তিনি তার কবিতা উপস্থাপন করেছেন।
ঝিলমিল মেট্রো স্টেশন

ঝিলমিল মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত। স্টেশনে এটিএম উপলব্ধ।
তেলুগু জি সিনে পুরস্কার

জি সিনে পুরস্কার তেলুগু হল তেলুগু চলচ্চিত্র এবং তেলুগু সঙ্গীতের জন্য একটি পুরস্কার অনুষ্ঠান। এটি তেলুগু সিনেমা এবং তেলুগু সঙ্গীতে শ্রেষ্ঠত্ব প্রদানের জন্য জি তেলুগু গোল্ডেন অ্যাওয়ার্ডস নামে ডিসেম্বর ২০১৭ সালে প্রতিষ্ঠিত করা হয়েছিল।
২০১৭ সালের ১৭ই ডিসেম্বরে ভারতের হায়দ্রাবাদের অন্নপূর্ণা স্টুডিওতে প্রথম পুরস্কার প্রদান অনুষ্ঠান অনুষ্ঠিত হয়।
২০২২–২৩ আয়ারল্যান্ড নারী ক্রিকেট দলের স্কটল্যান্ড সফর

আয়ারল্যান্ড নারী ক্রিকেট দল ২০২২ সালের আগস্ট মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য স্কটল্যান্ড সফর করে। এ সিরিজের মধ্য দিয়েই এডিনবরার দ্য গ্রেঞ্জ ক্লাব মাঠ প্রথমবারের মত নারীদের আন্তর্জাতিক ক্রিকেট আয়োজন করে। সিরিজে আয়ারল্যান্ড ২–০ ব্যবধানে জয়ী হয়।
ফয়জানে সুন্নাত

ফয়জানে সুন্নাত () হলো একটি ইসলামি ধর্মীয় পাঠ্য যা প্রধানত পাকিস্তানি সুন্নি পণ্ডিত এবং দাওয়াতে ইসলামীর প্রতিষ্ঠাতা মুহাম্মদ ইলইয়াস কাদরী সৎকর্মের গুণাবলীর উপর রচিত গ্রন্থ।
ক্যাসল-শ্রেণীর টহল জাহাজ

ক্যাসল-শ্রেণীর টহল জাহাজ হলো রাজকীয় নৌবাহিনীর উপকূলীয় টহল জাহাজের শ্রেণী। এই শ্রেণীর সর্বমোট দুটি জাহাজ নির্মাণ করা হয় এবং ২০১০ সালে বাংলাদেশ নৌবাহিনীর নিকট বিক্রয় করা হয়। বাংলাদেশ নৌবাহিনী এগুলোকে সি-৭০৪ জাহাজ বিধ্বংসী ক্ষেপণাস্ত্র ও সেন্সরসহ আরও অস্ত্রশস্ত্র দিয়ে উন্নত করেছে। এই জাহাজগুলো বর্তমানে বাংলাদেশ নৌবাহিনী কর্তৃক কর্ভেট হিসেবে পুনঃশ্রেণিবদ্ধ করা হয়।
ক্যাসল-শ্রেণী ডেভিড কে. ব্রাউন কর্তৃক রাজকীয় নৌবাহিনীর জন্য ছয়টি অফশোর টহল জাহাজের একটি সিরিজ হিসাবে নকশা করা হয়েছিল। যা পূর্ববর্তী আইল্যান্ড-শ্রেণীর অপর্যাপ্ত গতি, উপ-অনুকূল সমুদ্র-রক্ষণাবেক্ষণ এবং উদ্ধার হেলিকপ্টারগুলির জন্য একটি ফ্লাইট ডেকের অভাবের সমালোচনার প্রতিক্রিয়ায় নতুনভাবে নকশা করা হয়েছিল।
এরই ধারাবাহিকতায়, মাত্র দুটি জাহাজ নির্মিত হয়েছিল, এইচএমএস লিডস ক্যাসল এবং এইচএমএস ডাম্বারটন ক্যাসল। দুটি জাহাজই স্কটল্যান্ডের অ্যাবারডিনে হল রাসেল দ্বারা নির্মিত হয়। এই আইল্যান্ড-শ্রেণির উপর উল্লেখযোগ্য উন্নতি ছিল - জাহাজগুলো ৩০০ টন বড়, ভারী সমুদ্রে আরো স্থিতিশীল, ৩ নট (৫.৬ কিমি / ঘন্টা; ৩.৫ মাইল) দ্রুত এবং একটি বড় ফ্লাইট ডেকের সাথে সজ্জিত ছিল যা একটি সি কিং হেলিকপ্টারকে বহন করতে সক্ষম। অল্প সময়ের জন্য, জাহাজগুলি ১২০ জন সৈন্যকে ধারণ করতে পারে।
জাহাজ দুটির প্রাথমিক লক্ষ্য ছিল ফিশারি প্রোটেকশন স্কোয়াড্রনের সাথে কাজ করা, মাছ ধরার বহর এবং উত্তর সাগরের তেল ও গ্যাস ক্ষেত্র উভয়কে রক্ষা করা। এছাড়া জাহাজগুলো মাইনলেয়ার হিসাবেও কাজ করতে পারে এবং তেল স্লিকগুলি ছড়িয়ে দেওয়ার জন্য বোর্ডে ডিটারজেন্ট স্প্রে করার সুবিধা ছিল।
ফকল্যান্ডস যুদ্ধের পর ফকল্যান্ড দ্বীপপুঞ্জে একটি জাহাজকে গার্ড জাহাজ হিসেবে দীর্ঘমেয়াদী রাখা হয়। লিডস ক্যাসল এবং ডাম্বারটন ক্যাসল তিন-বার্ষিক ভিত্তিতে ভূমিকাটি ঘুরিয়েছিল, যদিও জাহাজের সদস্যরা সাধারণত ছয় মাসের ঘূর্ণন করত।
ক্যাসল-শ্রেণীর টহল জাহাজসমূহকে ফকল্যান্ডে রিভার-শ্রেণীর টহল জাহাজ, এইচএমএস ক্লাইডের উপর ভিত্তি করে একটি অনন্য জাহাজ দ্বারা প্রতিস্থাপিত হয়েছিল এবং উভয় জাহাজকে নিষ্ক্রিয় করা হয়েছিল। মূলত ২০০৭ সালে পাকিস্তান মেরিটাইম সিকিউরিটি এজেন্সির কাছে হস্তান্তরের চুক্তিটি ভেস্তে যায় এবং দুটি জাহাজই বাংলাদেশ নৌবাহিনীর কাছে বিক্রি করা হয়।
একদিন যারা মেরেছিল তাঁরে গিয়ে

একদিন যারা মেরেছিল তাঁরে গিয়ে একটি রবীন্দ্রসঙ্গীত। এটি ১৩৪৬ বঙ্গাব্দের ৯ পৌষ (২৫ ডিসেম্বর ১৯৩৯) রচিত। এটির স্বরলিপিকার হলেন শৈলজারঞ্জন মজুমদার। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
একদিন যারা মেরেছিল তাঁরে গিয়ে
                      রাজার দোহাই দিয়ে
                এ যুগে তারাই জন্ম নিয়েছে আজি,
                মন্দিরে তারা এসেছে ভক্ত সাজি–
                      ঘাতক সৈন্যে ডাকি
                      ‘মারো মারো’ ওঠে হাঁকি ।
                গর্জনে মিশে পূজামন্ত্রের স্বর–
                মানবপুত্র তীব্র ব্যথায় কহেন, হে ঈশ্বর !
                এ পানপাত্র নিদারুণ বিষে ভরা
                দূরে ফেলে দাও, দূরে ফেলে দাও ত্বরা ।।
বিশ্বের বিপদগ্রস্ত ভাষাসমূহের মানচিত্রাবলি

ইউনেস্কো "বিশ্বের বিপদগ্রস্ত ভাষাসমূহের মানচিত্রাবলি" "(") হলো বিশ্বের বিপন্ন ভাষাসমূহের একটি বিস্তৃত তালিকা সম্পন্ন অনলাইন প্রকাশনা।
১৯২১ সালে কানাডায় আন্তর্জাতিক ভাষাবিদ মহাসভার (সিআইপিএল) বৈঠকে বিপন্ন ভাষা প্রসঙ্গে আলোচনা উত্থাপন করা হয়, আলোচনার পর, বিপন্ন ভাষা সমিটি গঠন করার সিদ্ধান্ত বাস্তবায়ন করা হয়। এটি বিশ্বের সামনে প্রসঙ্গটি তুলে ধরতে এবং পদক্ষেপ গ্রহণের উদ্দেশ্যে ১৯৯২ সালে প্যারিসেও একটি আন্তর্জাতিক বৈঠকের আয়োজন করেছিল। বৈঠকটি ইউনেস্কোর কর্তৃত্বে আসার জন্য যথেষ্ট গুরুত্বপূর্ণ বলে বিবেচিত হয়েছিল।
স্টিফেন ওয়ার্মের উদ্যোগে সমিতি, ইন্টারন্যাশনাল ক্লিয়ারিং হাউস ফর এন্ডাঞ্জারড ল্যাঙ্গুয়েজেস (আইসিএইচইএল) নামে একটি গবেষণা কেন্দ্র তৈরি করার এবং সংগৃহীত তথ্যের ভিত্তিতে "বিপন্ন প্রজাতির লাল বই" শিরোনামের অনুরূপ, ইউনেস্কোর "বিপন্ন ভাষাসমূহের লাল বই" প্রকাশ করার সিদ্ধান্ত গ্রহণ করে। শিগেরু সুচিদা গবেষণা কেন্দ্র চালু করার কথা ছিল। এটি ১৯৯৪ সালে টোকিও বিশ্ববিদ্যালয়ে তাসাকা সুনোদার পরিচালায় শুরু হয়েছিল।
এদিকে, বিপন্ন ভাষাসমূহের প্রাথমিক প্রতিবেদন ইতিমধ্যেই সংগ্রহ করা হয়েছিল এবং ১৯৯৩ সালে আঞ্চলিক বিশেষজ্ঞগণ তা ইউনেস্কোতে জমাও দিয়েছিলেন। এইগুলি তখন থেকে ICHEL-এর কাছে হস্তান্তর করা হয়েছে, যা নিয়মিত ও দ্রুত হালনাগাদ উপলভ্য করার জন্য একটি ওয়েবসাইট তৈরি করে।
২০০৯ সালের ফেব্রুয়ারিতে, ইউনেস্কো "বিপন্ন ভাষার মানচিত্রাবলির" একটি অনলাইন সংস্করণ চালু করেছে যেটিতপ পুরো বিশ্বকে অন্তর্ভুক্ত করা হয়েছে, এতে পূর্বের মুদ্রিত সংস্করণগুলোর তুলনায় অনেক বেশি তথ্য রয়েছে এবং এর ক্রমাগত হালনাগাদের পরিপ্রেক্ষিতে ব্যবহারকারীদের অনলাইন প্রতিক্রিয়া দেওয়ার সুবিধা প্রদান করে।
ইউনেস্কোর তালিকায় বিপন্নতার ৬টি শ্রেণী রয়েছে:
বিলাবল

বিলাবল হল ভারতীয় উপমহাদেশের হিন্দুস্তানি শাস্ত্রীয় সঙ্গীতের দশটি ঠাটের মধ্যে সবচেয়ে মৌলিক। ঠাটের সমস্ত স্বরই শুদ্ধ। রাগ হিসাবে বিলাবল আজকাল ব্যবহার করা হয় না তবে এই রাগের আলহিয়া বিলাবল নামক একটি ছোট পরিবর্তিত অংশ খুব সাধারণ। এটি একটি সকালের রাগ এবং এর সচিত্র বর্ণনাগুলি এর সম্পাদনার সাথে সামঞ্জস্যপূর্ণ একটি সমৃদ্ধ, সংবেদনশীল পরিবেশ তৈরি করে।
বিলাবল ঠাটের অন্তর্ভূক্ত রাগগুলি হল-
দ্য হান্ড্রেড (ক্রিকেট)

দ্য হান্ড্রেড হল ইসিবি পরিচালিত ১০০-বলের ক্রিকেট ফ্র্যাঞ্চাইজ ক্রিকেট প্রতিযোগিতা। ইংল্যান্ড ও ওয়েলসের বিখ্যাত শহরগুলির ভিত্তিতে ফ্র্যাঞ্চাইজ দল তৈরী করে ২০২১-এ প্রথম প্রতিযোগিতা অনুষ্ঠিত হয়েছিল। প্রতিটি ম্যাচ সাধারণত আড়াই ঘন্টার হয়। বিবিসি ও স্কাই স্পোর্টস এর উদ্যোগে এই প্রতিযোগিতার ম্যাচগুলি সম্প্রচারিত হয়।
২০১৬ সালের সেপ্টেম্বর মাসে, ইংল্যান্ড এবং ওয়েলস ক্রিকেট বোর্ড (ইসিবি) কর্তৃক ইন্ডিয়ান প্রিমিয়ার লিগের অনুরূপ একটি নতুন শহরভিত্তিক ক্রিকেট টুয়েন্টি২০ প্রতিযোগিতার প্রস্তাব করা হয়েছিল। ১৮টি প্রথম-শ্রেণীর কাউন্টি, প্রফেশনাল ক্রিকেটার্স অ্যাসোসিয়েশন (পিসিএ) এবং মেরিলেবোন ক্রিকেট ক্লাবের (এমসিসি) মধ্যে প্রাথমিক আলোচনার পরে তারা প্রতিযোগিতার বিকাশের পক্ষে (১৬–৩) ভোট দিয়েছিল। ২০১৭ সালের ২৬শে এপ্রিল তারিখে, ইসিবির সদস্যরা ৩৮–৩ ভোটে নতুন এই প্রতিযোগিতা আয়োজন করার পক্ষে ভোট দিয়েছিল। প্রতিষ্ঠিত টুয়েন্টি২০ বিন্যাস হতে এইএ প্রতিযোগিতাটিকে সম্পূর্ণ নতুন ধরনের ক্রিকেটে রূপান্তরিত করার ধারণাটি ইসিবির প্রধান বাণিজ্যিক কর্মকর্তা সঞ্জয় প্যাটেল ২০১৭ সালের অক্টোবর মাসে জ্যেষ্ঠ ক্রিকেট কর্মকর্তাদের সাথে একটি ব্যক্তিগত বৈঠকে প্রথম প্রস্তাব করেছিলেন। তিনি যুক্তি দিয়েছিলেন যে শত বলের বিন্যাসটি নতুন দর্শকদের কাছে এই প্রতিযোগিতাটিকে আকর্ষণীয় করে তুলবে।
ইংল্যান্ডের সাবেক খেলোয়াড় এবং নর্দার্ন সুপারচার্জার্সের প্রধান কোচ দানিয়েলে হ্যাজেল বলেছেন যে এই প্রতিযোগিতাটি নারীদের আঞ্চলিক কাঠামোতে বিনিয়োগে সহায়তা করবে এবং প্রতিযোগিতাটি ঘরোয়া খেলোয়াড়দের খেলার ক্ষেত্রে একটি গুরুত্বপূর্ণ অভিজ্ঞতা হবে।
কোভিড-১৯ এর বৈশ্বিক মহামারীর কারণে এই প্রতিযোগিতাটি এক বছর পিছিয়ে প্রথমবারের মতো আয়োজন করা হয়েছে।
১০০-বলের ক্রিকেট হল একধরনের সীমিত ওভারের ক্রিকেট যাতে প্রতিটি ইনিংস ১০০ বলের হয়। সাধারণত একটি খেলা আড়াই ঘন্টার হয়।
আটটি শহর-ভিত্তিক দল স্কুলের গ্রীষ্মের ছুটির সময় প্রতিযোগিতা করে। পুরুষ ও মহিলাদের সকল ম্যাচ একই দিনে একই মাঠে অনুষ্ঠিত হয়। লিগ পর্বে মোট ৩২টি ম্যাচ হয়। প্রতিটি দল ঘরের মাঠে চারটি ম্যাচ খেলেছে এবং চারটি ম্যাচ অন্যের মাঠে খেলে, এতে প্রতিটি দলের বিরুদ্ধে একটি ম্যাচ এবং তারপর তাদের নিকটতম আঞ্চলিক প্রতিদ্বন্দ্বীদের বিরুদ্ধে দ্বিতীয় বোনাস ম্যাচ অন্তর্ভুক্ত থাকবে।
যে দলটি শেষ পর্যন্ত পুরুষ ও মহিলা লিগের শীর্ষস্থান শেষ করে তারা সরাসরি ফাইনালে চলে যায়। দ্বিতীয় এবং তৃতীয় স্থান অর্জনকারী দলগুলি এলিমিনেটর (বা সেমিফাইনাল) প্রতিযোগিতায় অংশ নেবে এবং বিজয়ী ফাইনালে যাবে।
দল গঠনের পূর্বে ঠিক করা হয় যে দলের নামকরণ কাউন্টি ক্লাবগুলির ঐতিহ্যকে বহন করবে ও কোনও নির্দিষ্ট দেশ, শহর ও অঞ্চলের ভিত্তিতে হবে না। মে ২০১৯-এ দলগুলির নাম ঠিক করা হয়:
প্রতিটি পুরুষ ও মহিলা দল ১৫ জন খেলোয়াড় নিয়ে গঠিত, যাদের মধ্যে সর্বোচ্চ চারজন বিদেশী খেলোয়াড় হতে পারে। দ্য হান্ড্রেড-এ প্রতিদ্বন্দ্বিতাকারী প্রতিটি দলে কমপক্ষে একজন ইংল্যান্ড ক্রিকেট দলভুক্ত খেলোয়াড় স্বাক্ষরিত হয়। ২০২২ মরসুমের জন্য দল প্রতি বেতন ক্যাপ হল £১,০০০,০০০।
স্কাই স্পোর্টস, বিবিসি ইংল্যান্ডে ম্যাচগুলি সম্প্রচার করে।
ভারতে ফ্যানকোড ও জার্মানিতে স্কাই স্পোর্টস তাদের ওয়েবসাইটে সম্প্রচার করে।
আইল্যান্ড-শ্রেণীর টহল জাহাজ

আইল্যান্ড-শ্রেণীর টহল জাহাজ প্রথমে স্কটিশ মৎস্য সুরক্ষা সংস্থার জন্য নকশা এবং নির্মিত হয়েছিল। আইসল্যান্ডের সাথে কড যুদ্ধে রাজকীয় নৌবাহিনীর অভিজ্ঞতার ফলে, এফপিভি জুরা (এইচএমএস জুরা হিসাবে নৌবাহিনীকে ঋণ দেওয়া হয়েছিল) এবং এফপিভি ওয়েস্ট্রাকে মৎস্য সুরক্ষা টহলের মধ্যে রাখা হয়েছিল, নৌবাহিনী আরও ৭টি জাহাজ নির্মাণ করে। এই জাহাজগুলি স্কটল্যান্ডের হল, রাসেল অ্যান্ড কোম্পানি, অ্যাবারডিন দ্বারা নকশা এবং নির্মিত হয়।
এফপিভি জুরা এবং এফপিভি ওয়েস্ট্রা যথাক্রমে ১৯৭৩ এবং ১৯৭৫ সালে অ্যাবারডিনের হল, রাসেল অ্যান্ড কোম্পানি দ্বারা নির্মিত হয়েছিল। রাজকীয় নৌবাহিনীর মূল্যায়নের জন্য জুরা জাহাজটিকে ১৯৭৫ থেকে ১৯৭৭ সালের জন্য ধার নেওয়া হয়।
জুরা জাহাজটির সাফল্য রাজকীয় নৌবাহিনীকে একই নকশায় আরও সাতটি জাহাজ তৈরিতে উৎসাহিত করেছিল; এই জাহাজগুলি ফিশারি প্রোটেকশন স্কোয়াড্রনের একটি বড় অংশ গঠন করেছিল, যার মিশন ছিল আটলান্টিক মাছ ধরার মাঠে টহল দেওয়া এবং উত্তর সাগরে ব্রিটিশ তেল ও গ্যাস ক্ষেত্রের নিরাপত্তা নিশ্চিত করা। পরবর্তীতে, ১৯৯০-এর দশকের মাঝামাঝি থেকে জাহাজগুলোকে ধীরে ধীরে ডিকমিশন করা হয়েছে; জার্সি জাহাজটিকে ১৯৯৪ সালে বাংলাদেশ নৌবাহিনীর কাছে বিক্রি করা হয়েছিল, যার পরে শেটল্যান্ড, অ্যাল্ডারনি, অ্যাঙ্গেলেসি, গার্নসি এবং লিন্ডিসফার্ন জাহাজকেও বিক্রি করা হয়। অর্কনি ত্রিনিদাদ ও টোবাগো কোস্ট গার্ডে যুক্ত হয়। আইল্যান্ড-শ্রেণির জাহাজগুলো ফিশারি প্রোটেকশন স্কোয়াড্রনের রিভার-শ্রেণীর তিনটি জাহাজ দ্বারা প্রতিস্থাপিত হয়।
বর্তমানে, পাঁচটি আইল্যান্ড-শ্রেণির টহল জাহাজ বাংলাদেশ নৌবাহিনীর সাথে সক্রিয় পরিষেবাতে রয়েছে। জাহাজগুলো হলো কারাতোয়া (প্রাক্তন-অ্যাল্ডারনি), কপোতাক্ষ (প্রাক্তন-শেটল্যান্ড), তুরাগ (প্রাক্তন-লিন্ডিসফার্ন), গোমতী (প্রাক্তন-অ্যাঙ্গেলেসি) এবং সাঙ্গু (প্রাক্তন-গার্নসি)। আরেকটি রাজকীয় নৌবাহিনীর সাবেক আইল্যান্ড-শ্রেণির জাহাজ (প্রাক্তন-জার্সি), শহীদ রুহুল আমিন নামে প্রশিক্ষণ জাহাজ হিসাবে ব্যবহার করা হয়েছিলো। এই শ্রেণির চূড়ান্ত জাহাজ, প্রাক্তন রাজকীয় নৌবাহিনীর জাহাজ অর্কনি ত্রিনিদাদ ও টোবাগো কোস্ট গার্ডের সাথে পরিষেবাতে রয়েছে এবং টিটিএস নেলসন নামে পরিচিত।
স্কটিশ ফিশারিজ প্রোটেকশন এজেন্সি ওয়েস্টরা ২০০৬ সালে সি শেফার্ড কনজারভেশন সোসাইটির কাছে বিক্রি হয়ে যায় এবং এর নামকরণ করা হয় মাই স্টিভ আরউইন। জুরা ১৯৮৮ সালে বিক্রি হয়ে যায় এবং এর নামকরণ করা হয় ক্রিসিলা, এবং তারপর ন'মাদি। ২০০১ সালের নভেম্বরে পর্তুগালে জাহাজটি ভেঙে ফেলা হয়।
প্রবাসী ভারতীয় সম্মান

প্রবাসী ভারতীয় সম্মান (বিদেশী ভারতীয় সম্মান/পুরস্কার) হল ভারতের অনাবাসী ভারতীয় এবং বিদেশী নাগরিকদের জন্য সর্বোচ্চ ভারতীয় পুরস্কার বা অনাবাসী ভারতীয় বা ভারতীয় বংশোদ্ভূত ব্যক্তিদের দ্বারা প্রতিষ্ঠিত ও পরিচালিত একটি সংস্থা বা প্রতিষ্ঠান, যা মন্ত্রণালয় দ্বারা গঠিত। পুরস্কারটি ভারতের রাষ্ট্রপতি প্রদান করেন ।
প্রবাসী ভারতীয় সম্মান (পিবিএস) নিম্নলিখিত যেকোনো ক্ষেত্রে অসামান্য অবদানের জন্য ভূষিত হয়:
গ্যালাক্সি এক্সপ্রেস ৯৯৯

মাঙ্গা ১৯৭৮ সালে শোনেনের জন্য শোগাকুকান মাঙ্গা পুরস্কার লাভ করেন।  অ্যানিমে সিরিজটি ১৯৮১ সালে অ্যানিমে গ্রাঁ প্রিক্স পুরস্কার লাভ করে।
কর্তৃত্ববাদ

কর্তৃত্ববাদ এমন একটি মতাদর্শ যেখানে একক ব্যক্তির স্বাধীন চিন্তা ও কর্মকাণ্ডের পরিবর্তে কর্তৃত্ব বা কর্তৃপক্ষের প্রতি অন্ধ আনুগত্যকে প্রাধান্য দেওয়া হয়। সরকার বা শাসনব্যবস্থায় কর্তৃত্ববাদ বলতে এমন এক ধরনের সরকারকে বোঝায়, যাতে শাসনক্ষমতা একজন নেতা বা একটি ক্ষুদ্র অভিজাত গোষ্ঠীর হাতে কুক্ষিগত থাকে যারা সাংবিধানিকভাবে জনগণের কাছে কোনও জবাবদিহি করে না। এই ধরনের শাসনব্যবস্থার চারিত্রিক বৈশিষ্ট্যগুলি হল রাজনৈতিক বহুত্বের প্রত্যাখ্যান, বিদ্যমান রাজনৈতিক অবস্থা সংরক্ষণ করার জন্য শক্তিশালী কেন্দ্রীয় ক্ষমতার ব্যবহার এবং আইনের শাসন, ক্ষমতার পৃথকীকরণ ও গণতান্ত্রিক ভোটদানের মাত্রা হ্রাসকরণ। কর্তৃত্ববাদী নেতারা বিদ্যমান আইনকানুনের তোয়াক্কা না করে স্বেচ্ছাচারীভাবে ক্ষমতার প্রয়োগ করেন। তাদেরকে নির্বাচনের মাধ্যমে বহু বিভিন্ন প্রতিযোগীদের মধ্যে থেকে নির্বাচনের মাধ্যমে প্রতিস্থাপন করা সম্ভব হয় না। এমনকি শাসকগোষ্ঠীর সাথে ক্ষমতার লড়াইয়ে প্রতিযোগী হতে পারে, এমন কোনও বিরোধী দল বা বিকল্প কোনও রাজনৈতিক গোষ্ঠী সৃষ্টির স্বাধীনতা হয় অত্যন্ত সীমিত থাকে কিংবা সম্পূর্ণ অনুপস্থিত থাকে।
রাষ্ট্রবিজ্ঞানীরা সরকারের কর্তৃত্ববাদী রূপগুলির প্রকারভেদ বর্ণনা করে বহুসংখ্যক শ্রেণিবিন্যাস সৃষ্টি করেছেন। কর্তৃত্ববাদী সরকার বা শাসনব্যবস্থাগুলি স্বৈরতান্ত্রিক হতে পারে, কিংবা গোষ্ঠীশাসনতান্ত্রিক হতে পারে, এটি কোনও আধিপত্য বিস্তারকারী রাজনৈতিক দল কিংবা সামরিক একনায়কের শাসনের উপর ভিত্তি করে ঘটতে পারে। যেসব রাষ্ট্রে গণতন্ত্র ও কর্তৃত্ববাদের মধ্যে কোনও সুস্পষ্ট সীমারেখা নেই, সেগুলিকে কদাচিৎ "সংকর গণতন্ত্র", "সংকর শাসনব্যবস্থা" বা 'প্রতিযোগিতামূলক কর্তৃত্ববাদী' রাষ্ট্র হিসেবে চরিত্রায়িত করা হতে পারে।
রাষ্ট্রবিজ্ঞানী হুয়ান লিনৎস ১৯৬৪ সালে রচিত তাঁর প্রভাবশালী নামক গ্রন্থে কর্তৃত্ববাদের নিচের চারটি বৈশিষ্ট্যের অধিকারী হিসেবে সংজ্ঞায়িত করেন:
ন্যূনতম সংজ্ঞানুযায়ী একটি কর্তৃত্ববাদী সরকার বা শাসনব্যবস্থায় আইনসভার উন্মুক্ত ও প্রতিযোগিতামূলক সরাসরি নির্বাচন অনুষ্ঠিত হয় না এবং/অথবা নির্বাহী বিভাগের জন্য কোনও উন্মুক্ত ও প্রতিযোগিতামূলক সরাসরি বা পরোক্ষ নির্বাচন অনুষ্ঠিত হয় না। আরও ব্যাপক একটি সংজ্ঞা অনুযায়ী যেসব দেশে নাগরিক অধিকার যেমন ধর্মচর্চার অধিকার থাকে না, কিংবা যেসব দেশে একাধিক উন্মুক্ত নির্বাচন অনুষ্ঠিত হবার পরেও সরকার ও বিরোধী দল অন্তত একবারের জন্য ক্ষমতার হাতবদল করে না, সেগুলিকে কর্তৃত্ববাদী শাসনব্যবস্থা হিসেবে অভিহিত করা যায়। কর্তৃত্ববাদী রাষ্ট্রগুলিতে নামমাত্রে গণতান্ত্রিক প্রতিষ্ঠান থাকতে পারে, যেমন রাজনৈতিক দল, আইনসভা ও নির্বাচন থাকতে পারে, কিন্তু সেগুলিকে এমনভাবে পরিচালনা করা হয়, যাতে কর্তৃত্ববাদী শাসনের শেকড় আরও গভীর হয়। এমনকি প্রতিযোগিতাবিহীন ও ভুয়া নির্বাচনও অনুষ্ঠিত হতে পারে। একটি গবেষণাসূত্রমতে ১৯৪৬ সালের পর থেকে ১৯৭০-এর দশকের মধ্যভাগ পর্যন্ত আন্তর্জাতিক রাজনৈতিক অঙ্গনে কর্তৃত্ববাদী রাষ্ট্রের সংখ্যা বৃদ্ধি পায় এবং এরপর ২০০০ সাল পর্যন্ত এগুলির সংখ্যা আবার হ্রাস পায়। ২০শ শতকের দ্বিতীয়ার্ধে লাতিন আমেরিকার পশ্চিমাপন্থী সামরিক স্বৈরশাসক সরকারগুলিকে কিছু বিশেষজ্ঞ কর্তৃত্ববাদী সরকারের উদাহরণ হিসেবে উল্লেখ করেছেন।
কর্তৃত্ববাদ হল গণতন্ত্রের সম্পূর্ণ বিপরীত একটি নীতি বা রাষ্ট্রব্যবস্থা। তবে এটির সাথে একচ্ছত্রবাদের পার্থক্য আছে। একচ্ছত্রবাদের মতো এটিতে কোনও উচ্চমাত্রায় বিকশিত পথনির্দেশক ভাবাদর্শ থাকে না, এটিতে সামাজিক সংগঠনে অল্প হলেও বহুত্ব মেনে নেওয়া হয়, এটি সমগ্র দেশবাসীকে জাতীয় লক্ষ্যের পেছনে নিয়োজিত করার জন্য উদ্বুদ্ধ করার ক্ষমতা রাখে না, বরং আপেক্ষিকভাবে আগে থেকেই এগুলির ক্ষমতার সীমা আঁচ করা যায়।
রিভার-শ্রেণীর মাইনস্যুইপার

রিভার-শ্রেণী হলো ১৯৮০-এর দশকে ব্রিটিশ রাজকীয় নৌবাহিনীর জন্য নির্মিত মাইনসুইপার জাহাজের একটি শ্রেণি, যা ফ্লিট মাইনসুইপার (এমএসএফ) নামে পরিচিত ছিল।
রিভার-শ্রেণির জাহাজগুলো বাণিজ্যিক অফশোর সহায়ক জাহাজের নকশার উপর ভিত্তি করে ইস্পাত হাল দিয়ে নির্মিত হয়। এই জাহাজগুলো গভীর সমুদ্রে মাইন বিধ্বংসী জাহাজ হিসাবে পরিচালনা করার জন্য ডিজাইন করা হয়েছিল। মূলত সোভিয়েত ডুবোজাহাজ কর্তৃক ছড়ানো বয়োয়েন্ট মুরড মাইন যা ক্লাস্টার বে নামে পরিচিত মাইন নিষ্ক্রিয় করার কাজে জাহাজগুলো ব্যবহার করা হতো।
প্রতিটি জাহাজ এমএসএফ ওয়্যার সুইপ মার্ক-৯ (ডব্লিউএস ৯) দিয়ে সজ্জিত ছিল যা এক্সট্রা ডিপ আর্মড টিম সুইপিং (ইডিএটিএস) সম্পাদন করতে সক্ষম। এই জাহাজগুলো প্রধানত জোড়ায় জোড়ায় কাজ করে। প্রথমে দুটি জাহাজের মধ্যে একটি সুইপ টেনে নিয়ে যায় যা নীচের প্রোফাইলটি অনুসরণ করে এবং খনিগুলির মুরিং তারগুলি কেটে দেয়; এই মুক্তিপ্রাপ্ত খনিগুলি তখন বন্দুকের গুলিতে পৃষ্ঠের উপর ধ্বংস করা হবে। ডাব্লুএস-৯ এই পদ্ধতিতে "যান্ত্রিক" সুইপিং বা "প্রভাব" সুইপিংয়ের জন্য ব্যবহার করা সক্ষম হয় যার মাধ্যমে একটি ট্রান্সডুসারকে পানিতে উৎপন্নকারী শব্দ, উভয় শাব্দ এবং ইলেক্ট্রো-চৌম্বকীয়, যা একটি বৃহত্তর উচ্চ মান ইউনিটকে অনুকরণ করে। রিভার-শ্রেণির প্রতিটি জাহাজ এবং দুটি এল-৭ জিপিএমজি এবং ৪০ মিমি বোফর্স গান দিয়ে সজ্জিত।
এই ধারণাটি চার্টার্ড ট্রলার এইচএমএস সেন্ট ডেভিড এবং এইচএমএস ভেঞ্চার-এ পরিমার্জন করা হয়েছিল, এবং মোট বারোটি জাহাজ, যা সমস্ত ব্রিটিশ নদীর নামে নামকরণ করা হয়েছিল। রিচার্ডস (শিপবিল্ডার্স) লিমিটেড দ্বারা লোস্টোফট এবং গ্রেট ইয়ারমাউথে নির্মিত প্রতিটি ইউনিটের আনুমানিক ব্যয় ৪.৬ মিলিয়ন ব্রিটিশ পাউন্ড। এই জাহাজগুলো গভীর জল এবং সমুদ্রের পরিবেশে কাজ করার জন্য ডিজাইন করা হয়, যদি প্রয়োজন হয় তবে সহায়তা ছাড়াই দীর্ঘ সময়ের জন্য জাহাজগুলো সমুদ্রে মোতায়েন করা যায়। প্রতিটি জাহাজ ৫ জন অফিসার, ৭ জন সিনিয়র নাবিক এবং ১৬ টি জুনিয়র নাবিক এবং অতিরিক্ত বাসস্থানের ব্যবস্থা থাকায় প্রশিক্ষণের উদ্দেশ্যে মোট ৩৬ জন ক্রু বহন করতে পারে।
পরিষেবাতে প্রবেশের পরে রোজিথভিত্তিক ১০ম মাইন নিষ্ক্রিয়কারী স্কোয়াড্রনের অধীনে ১১টি জাহাজ যুক্তরাজ্যের আশেপাশের বিভিন্ন রয়্যাল নেভাল রিজার্ভ (আরএনআর) বিভাগে নিযুক্ত করা হয়। দ্বাদশ, ব্ল্যাকওয়াটার, নিয়মিত রাজকীয় নৌবাহিনীর সাথে পরিষেবাতে প্রবেশ করে। প্রতিরক্ষা বাজেট হ্রাসের পরে, হেল্মসডেল এবং রিবলকে ১৯৯১ সালে রিজার্ভ হিসেবে পোর্টসমাউথে রাখা হয়েছিল। ১৯৯৩ সালে যখন আরএনআর-এর ভবিষ্যত পর্যালোচনা করা হয়েছিল তখন আরও কাটছাঁট করা হয়েছিল এবং এর ফলে পুরো ক্লাসটি আরএনআর পরিষেবা থেকে প্রত্যাহার করা হয়।
ব্ল্যাকওয়াটার, স্পাই, অরুণ এবং ইচেনকে পরবর্তীতে উত্তর আয়ারল্যান্ড স্কোয়াড্রনে নিযুক্ত করা হয়েছিল যেখানে তারা প্রদেশের জলপথে টহলরত টন-শ্রেণীর জাহাজগুলি প্রতিস্থাপন করেছিল এবং ব্রিটিশ সেনাবাহিনী এবং রয়েল আলস্টার কনস্টাবুলারি (আরইউসি) এর সমর্থনে সন্ত্রাসবিরোধী অভিযানে অংশ নিয়েছিল। অরওয়েল উইলটনের স্থলাভিষিক্ত হন, যা ১৯৯৪ সালে ডার্টমাউথ ট্রেনিং শিপ হিসেবে সর্বশেষ টন-শ্রেণীর জাহাজ ছিল। শেষ পর্যন্ত, পুরো শ্রেণির জাহাজগুলো বিদেশী নৌবাহিনীর কাছে বিক্রি করা হয়।
সান্দ্রো তোনালি

সান্দ্রো তোনালি (; জন্ম: ৮ মে ২০০০) হলেন একজন ইতালীয় পেশাদার ফুটবলার। তিনি বর্তমানে সেরিয়ে আ ক্লাব এসি মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন।
তোনালি ২৬ আগস্ট ২০১৭-এ ব্রেসিয়ার হয়ে তার পেশাদার অভিষেক হয়েছিল, ১৫ বছর বয়সে, সেরিয়ে বি এর অ্যাওয়ে ম্যাচে একটি বিকল্প হিসাবে এসেছিলেন। পরের মৌসুমে, তোনালি ব্রেসিয়ার সাথে সেরিয়ে বি খেতাব জিতেন এবং ব্রেসিয়া সেরিয়ে আ-তে উত্তীর্ণ হয়। এ মৌসুমে তিনি দলের মূল একাদশে নিয়মিতভাবে খেলেন।
৮ জুলাই ২০২১ সালে এসি মিলান আনুষ্ঠানিকভাবে ব্রেসিয়ার কাছ থেকে তোনালিকে ক্রয় করে এবং তিনি ক্লাবের সাথে পাঁচ বছরের চুক্তিতে স্বাক্ষর করেন। তিনি তার শৈশবের স্বপ্নের ক্লাব এসি মিলানে যাওয়ার জন্য স্বল্প বেতন নিয়েছিলেন এবং এই দৃষ্টিভঙ্গির জন্য সামাজিক যোগাযোগ মাধ্যমে তিনি ভক্তদের দ্বারা প্রশংসিত হয়েছিলেন।
১৫ অক্টোবর ২০১৯ সালে প্রথমবারের মতো জাতীয় দলে স্থান পান।
গোপেন্দ্রকৃষ্ণ বসু

গোপেন্দ্রকৃষ্ণ বসু (২৯ শ্রাবণ ১৩১৪ বঙ্গাব্দ - ৯ পৌষ ১৪০১ বঙ্গাব্দ) ছিলেন ভারতীয় বাঙালি লোক সংস্কৃতি-গবেষক। মূলত বাংলার লৌকিক দেব দেবীদের নিয়ে গবেষণার জন্যই তিনি পরিচিতি লাভ করেন এবং ১৯৬৯ খ্রিস্টাব্দে বাংলার লৌকিক দেবতা গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন।
গোপেন্দ্রকৃষ্ণের জন্ম ব্রিটিশ ভারতের অধুনা পশ্চিমবঙ্গের দক্ষিণ চব্বিশ পরগনা জেলার মজিলপুর গ্রামে। পিতা সতীন্দ্রকৃষ্ণ বসু। বিদ্যালয়ের পাঠ শেষে বি এসসি পরীক্ষার আগেই চাকরিতে যোগ দিয়ে বিচিত্র অভিজ্ঞতা লাভ করেন। পরে প্রত্নতত্ত্ববিদ কালিদাস দত্তের প্রবর্তনায় তিনি স্থানীয় বিশেষকরে দক্ষিণবঙ্গের লোক-উৎসবগুলিতে যোগ দেন এবং সেখান থেকে বিভিন্ন মূর্তি-পট ইত্যাদি সংগ্রহ করেন। নিজের চেষ্টার গ্রামের বাড়িতে সংগৃহীত সামগ্রী নিয়ে মূল্যবান প্রত্ন ও লোকশিল্পের সংগ্রহশালা গড়ে তোলেন।
তিনি আনন্দবাজার পত্রিকা, বাংলার শক্তি প্রভৃতি পত্র পত্রিকায় লোকসংস্কৃতির উপর নিবন্ধ লিখতেন এবং সেগুলি পাঠক মহলে প্রশংসিত হয়।
গোপেন্দ্রকৃষ্ণ বসুর রচিত "বাংলার লৌকিক দেবতা" গ্রন্থটি ১৯৬৯ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করে।
তিনি ১৪০১ বঙ্গাব্দের ৯ পৌষ পরলোক গমন করেন।
বর্তমান (টেলিভিশন ধারাবাহিক)

বর্তমান ১৯৯৪-১৯৯৫ সাল ডিডি ন্যাশনাল চ্যানেলে প্রচারিত হিন্দি ভাষার ভারতীয় অ্যানিমেটেড টেলিভিশন ধারাবাহিক, এটি ভারতের প্রথম থ্রীডি অ্যানিমেশন টেলিভিশন ধারাবাহিকগুলির মধ্যে একটি। ধারাবাহিকটি পরিচালনা ও প্রযোজনা করেছেন ভীমসাইন এবং ধারাবাহিকটির অ্যানিমেশন পরিচালক কিরীট খুরানা।
মানসসরোবর পার্ক মেট্রো স্টেশন

মানসসরোবর পার্ক মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত।
সাতোকি উয়েজো

সাতোকি উয়েজো (, ; জন্ম: ২৭ এপ্রিল ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
সাতোকি উয়েজো ১৯৯৭ সালের ২৭শে এপ্রিল তারিখে জাপানের ওকিনাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
শাহদরা মেট্রো স্টেশন

শাহদরা মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত। এখানে এটিএম পরিষেবা উপলব্ধ।
তপন কুমার প্রধান

তপন কুমার প্রধান (জন্ম ১৯৭২) একজন ভারতীয় কবি, লেখক, গবেষক এবং অনুবাদক। তিনি তার কবিতা সংকলন "কালাহান্ডি" এর জন্য সবচেয়ে বেশি পরিচিত যা ২০০৭ সালে কবিতার জন্য সাহিত্য অকাদেমি এর সুবর্ণ জয়ন্তী অনুবাদ পুরস্কার লাভ করে। তার অন্যান্য কাজের মধ্যে রয়েছে "বুদ্ধ হাসলেন", "শিবের নৃত্য" এবং "আমি, সে ও সাগর"।
প্রধান ১৯৭২ সালের ২২ অক্টোবর ওড়িশার ভুবনেশ্বর-এ জন্মগ্রহণ করেন। তার শৈশব কেটেছে কালাহান্ডি, নুয়াপডা, কেন্দুঝর এবং লক্ষ্মীসাগর-এ। তিনি লক্ষ্মীসাগর হাইস্কুল, বিজেবি কলেজ এবং উৎকল বিশ্ববিদ্যালয়-এ পড়াশোনা করেছেন। তার বাবা অরক্ষিত প্রধান ওড়িশা সরকারের অধীনে একজন প্রকৌশলী ছিলেন কিন্তু সরকারি প্রকল্পে ব্যাপক দুর্নীতির প্রতিবাদে চাকরি ছেড়ে দেন। অরক্ষিত প্রধান হিমালয় চলে যাওয়ার পর, পরিবারটিকে তার স্ত্রী কুমুদিনী প্রধান লালন-পালন করেন।
১৯৯৯ সালে ভারতীয় রিজার্ভ ব্যাঙ্ক-এ গ্রেড-বি অফিসার হিসেবে যোগদান করেন। তার আগে তিনি ফকির মোহন বিশ্ববিদ্যালয়, বালাসোরে সমাজবিজ্ঞান পড়ান। ২০১৪ সালে, প্রধান ওড়িশা সরকার-এর অর্থ বিভাগে নির্দেশক এবং অতিরিক্ত সচিব হিসাবে যোগদান করেন। তিনি সরকারী ব্যবসার পুরস্কার প্রদানের জন্য আর্থিক অন্তর্ভুক্তি প্যারামিটারের উপর ব্যাঙ্কগুলির স্বচ্ছ স্কোর-ভিত্তিক র‌্যাঙ্কিং স্থাপন করেছিলেন। তিনি প্রধানমন্ত্রীর জন ধন যোজনার মিশন ডিরেক্টর হিসেবে কাজ করেছেন এবং ওড়িশায় আর্থিক অন্তর্ভুক্তির জন্য রাজ্য পরিচালকও রয়েছেন।
২০০৯ সালে, প্রধান আরবিআই-এর কর্মক্ষমতা মূল্যায়ন পদ্ধতিতে স্বচ্ছতা বৃদ্ধির জন্য ভারতের কেন্দ্রীয় তথ্য কমিশন (CIC)-এর কাছে আবেদন করেছিলেন। প্রধান আরবিআই এবং পাবলিক সেক্টরে প্রথম ব্যক্তি ছিলেন কর্মচারী আরটিআই আইন এর মাধ্যমে তার PAR রিপোর্ট পেতে। CIC-এর দৃষ্টিভঙ্গির বিপরীতে যে PAR "গোপনীয় ব্যক্তিগত তথ্য" ছিল, প্রধান যুক্তি দিয়েছিলেন যে PAR হল একটি "পাবলিক" সংস্থায় কার্য়রত "পাবলিক" সেবকদের দ্বারা "পাব্লিক-এর" জন্য করা পাব্লিক পরিষেবার একটি "নৈর্ব্যক্তিক" মূল্যায়ন কমিটির "নৈর্ব্যক্তিক" মূল্যায়ন; এবং তাই PAR সম্পর্কে "ব্যক্তিগত" কিছুই ছিল না৷ তার আবেদনের প্রেক্ষিতে, ভারতীয় রিজার্ভ ব্যাঙ্ক সমস্ত কর্মচারীদের কর্মক্ষমতা মূল্যায়ন রিপোর্ট প্রকাশ করা শুরু করে| যাইহোক, পরবর্তীকালে তিনি ব্যাঙ্কিং ব্যবস্থায় ব্যাপক দুর্নীতির বিরুদ্ধে বোম্বে হাইকোর্টে আপিল করেন।
প্রধানের রচনায় ধর্মনিরপেক্ষ এবং আধ্যাত্মিক সাহিত্য উভয়ই অন্তর্ভুক্ত। তাঁর কবিতা, প্রবন্ধ, স্কেচ এবং ছোটগল্পগুলি "ইন্ডিয়ান লিটারেচার", "জার্নাল অফ পোয়েট্রি সোসাইটি", "দ্য স্টেটসম্যান", "টাইমস অফ ইন্ডিয়া" এবং "দ্য সমাজ" জার্নালে প্রকাশিত হয়েছে। তার কবিতা বেশ কয়েকটি বিশ্ববিদ্যালয়ের ইংরেজি সাহিত্যের পাঠ্যসূচিতে অন্তর্ভুক্ত করা হয়েছে। বিশেষ করে তাঁর "কালাহান্ডি" কবিতাটি সাহিত্য পত্রিকায় সমালোচকদের দ্বারা প্রশংসিত হয়েছে।
২০০১ সালে প্রধান ওডিশি নৃত্যশিল্পী সুভাশ্রীকে বিয়ে করেন। এই দম্পতির একটি ছেলে এবং একটি মেয়ে রয়েছে।
আল-আমিন বারীয়া কামিল মডেল কামিল মাদ্রাসা

আল-আমিন বারীয়া কামিল মডেল কামিল মাদ্রাসা চট্টগ্রাম জেলার চান্দগাঁও থানার সংলগ্নে অবস্থিত একটি আলিয়া মাদ্রাসা। এটি ১৯৬৮ সালে আধ্যাত্নিক সাধক সৈয়দ আবদুল বারী শাহ প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। মাদ্রাসাটির দাখিল ও আলিম সেকশন বাংলাদেশ মাদ্রাসা শিক্ষাবোর্ডের নিয়ন্ত্রণে পরিচালিত হয়। ২০১৬ সালে মাদ্রাসার অবকাঠামো, সিলেবাস ও ফলাফলের ভিক্তিতে এটিকে একটি মডেল মাদ্রাসা হিসাবে ঘোষণা করা হয়। মাদ্রাসার বর্তমান অধ্যক্ষের নাম মাওলানা ইসমাইল।
শরীয়ত ও তরিকতের পীর সৈয়দ আবদুল বারী শাহ ১৯৬৮ সালে চট্টগ্রাম অঞ্চলে ইসলামি জ্ঞান বিস্তারের লক্ষ্যে এই মাদ্রাসাটি প্রতিষ্ঠা করেছিলো। মাদ্রাসাটি প্রতিষ্ঠা করার পরপরই এটি পূর্ব পাকিস্তান সরকার কর্তৃক অনুমোদন লাভ করে। এরপরে মাদ্রাসায় দাখিল ও আলিম শ্রেণী খোলার অনুমতি লাভ করে। মাদ্রাসার শিক্ষার্থী সংখ্যা ও অবকাঠামো উন্নয়ন হলে মাদ্রাসা কর্তৃপক্ষ পর্যায়ক্রমে ফাজিল ও কামিল শ্রেণী চালুর অনুমতি লাভ করে।
২০০৬ সালের "ইসলামী বিশ্ববিদ্যালয় সংশোধনী আইন, ২০০৬" মোতাবেক আলিয়া মাদ্রাসার ফাযিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের ১,০৮৬টি ফাযিল (স্নাতক) ও ১৯৮টি কামিল (স্নাতকোত্তর) মাদ্রাসা কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং মাদ্রাসাটিকে এই বিশ্ববিদ্যালয়ের অধিভুক্ত করা হয়।
এই মাদ্রাসার আলিম, ফাজিল ও কামিল শ্রেণীর সরকারি সিলেবাসের পাশাপাশি দারসে নিজামির সিলেবাসকে অনুসরণ করা হয়। মাদ্রাসার প্রাথমিক ইবতেদায়ী স্তরের সুযোগ-সুবিধাকে বৃদ্ধি করা হয়েছে। মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।
১। কামিল হাদিস
২। কামিল ফিকহ
৩। কামিল তাফসির
এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে। এইচএসসি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে তিনটি বিভাগ চালু রয়েছে-সাধারণ, বিজ্ঞান ও মুজাব্বিদ।
এই মাদ্রাসায় শিক্ষার্থীদের জন্য আধুনিক সুযোগ-সুবিধা রয়েছে। এছাড়াও মাদ্রাসাটিতে প্রতিবছর বিশাল আয়োজন করে বার্ষিক মাহফিলের আয়োজন করা হয়ে থাকে। এসব সুযোগ-সুবিধার জন্য উল্লেখযোগ্য:
বার্নিং (২০২১-এর চলচ্চিত্র)

"বার্নিং" হল ইভা অর্নার এবং জোনাথন শ্যার্ফের ২০২১ সালের একটি অস্ট্রেলিয়ান প্রামাণ্য চলচ্চিত্র। এটি ২০১৯-২০ অস্ট্রেলিয়ার দাবানল মৌসুমের বিশাল দাবানলের নথিভুক্ত করে।
ফিল্মটি পূর্ববর্তী দাবানল ঋতু নিয়ে আলোচনা করে এবং অগ্নিনির্বাপক, বাসিন্দা এবং অস্ট্রেলিয়ান জনগণের দৃষ্টিকোণ থেকে ২০১৯-২০২০ দাবানলের সাথে তুলনা করে। "বার্নিং" নোট যে ২০১৯ অ্যামাজন রেইনফরেস্টের দাবানল ২.২ মিলিয়ন একর পুড়িয়ে দিয়েছে, ২০২০ ক্যালিফোর্নিয়ার দাবানল ৪.৪ মিলিয়ন একর পুড়িয়ে দিয়েছে, যখন ২০১৯-২০২০ এর অস্ট্রেলিয়ান ব্ল্যাক সামার দাবানল ৫৯ মিলিয়ন একর পুড়িয়ে দিয়েছে। এতে পরিবেশবাদী টিম ফ্লানারি এবং লেখক ব্রুস পাসকোয়ের সাক্ষাৎকার রয়েছে।
রাজনৈতিকভাবে, "বার্নিং" এই সময়ের মধ্যে যুব জলবায়ু আন্দোলন এবং প্রধানমন্ত্রী স্কট মরিসনের নিষ্ক্রিয়তার উপর দৃষ্টি নিবদ্ধ করে।
অগ্নিনির্বাপক, বাসিন্দা, যুবক, প্রযুক্তি উদ্যোক্তা এবং রাজনীতিবিদদের দৃষ্টিভঙ্গি দেখিয়ে সমস্যাগুলির নির্ভুলতা এবং সত্য-ভিত্তিক উপস্থাপনার জন্য "বার্নিংকে" "একটি অসুবিধাজনক সত্যের" সাথে তুলনা করা হয়েছে। রটেন টমেটোস -এর উপর ছবিটির ৯৩% রেটিং রয়েছে।